Investitsiya loyihalarni amalga oshirish bosqichlari va jarayonlari

|
Investitsiya loyihalarni amalga oshirish bosqichlari va jarayonlari
|
bet | 4/6 | Sana | 30.05.2024 | Hajmi | 112,54 Kb. | | #257526 |
Bog'liq INVESTITSIYALAR VA ULARGA TALABInvestitsiya loyihalarni amalga oshirish bosqichlari va jarayonlari
Kapital qo’yilmalarni qaytarish asosida byudjet ajratmalari hisobidan ajratishda qarz mablag’larini qaytarish mexanizmi O’zbekiston Respublikasi Moliya vazirligi, mablag’ bilan ta’minlovchi bank muassasasi va buyurtmachi o’rtasida tuzilgan shartnoma bilan tartibga solib boriladi. Ob’ekt qurilishiga shartnoma tanlov savdolari natijalari bo’yicha belgilangan qurilishning butun davriga yangi qurilishga, ishlab turgan korxonalarni kengaytirish, rekonstruktsiya qilish va texnika bilan qayta jihozlashga tuziladi. Shartnoma O’zbekiston Respublikasining Fuqarolik kodeksi, “Xo’jalik yurituvchi sub’ektlar faoliyatining shartnomaviy-huquqiy bazasi to’g’risida”gi O’zbekiston Respublikasi Qonuni hamda kapital qurilish sohasidagi boshqa me’yoriy-huquqiy hujjatlar talablariga muvofiq tuziladi.Markazlashtirilgan manbalar hisobiga ob’ektlar qurilishiga shartnomalar tuzish huquqiga ega bo’lgan tashkilot buyurtmachi hisoblanadi. Markazlashtirilgan manbalar hisobiga ob’ektlar qurilishiga shartnoma bo’yicha pudratchilar tanlov savdolari shartlariga va tuzilgan shartnomaga muvofiq ishlar bajarilishini ta’minlashga qodir bo’lgan yuridik shaxslar bo’lishlari mumkin. Zarurat bo’lganda qo’shma faoliyat to’g’risidagi shartnomaga muvofiq ish ko’ruvchi yuridik shaxs maqomiga ega bo’lmagan yuridik shaxslarning birlashmasi qurish shartnomasi bo’yicha pudratchilar bo’lishi mumkin. Buyurtmachi va pudratchi, bosh pudratchi va subpudratchilar, loyiha tashkilotlari va asbob-uskunalar, qurilish materiallari va konstruktsiyalarini yetkazib beruvchilar o’rtasidagi munosabatlar vositachi tashkilotlar va boshqa oraliq bo’g’inlarning ishtirokisiz faqat shartnoma asosida quriladi. Bunda ham moddiy-texnika resurslarini o’zaro bergan holda, ham ular berilmagan holda subpudrat tashkilotlar tomonidan ishlarning bajarilishi bitta ob’ekt qurilishi doirasida vositachining ishi hamda moddiy-texnika resurslarini tashqariga realizatsiya qilish, deb hisoblanmaydi. Pudrat shartnomasi tanlov savdolari natijalari bo’yicha aniqlangan shartnomaviy joriy narx bo’yicha belgilangan tartibda tanlov savdolari natijalari tasdiqlangandan keyin o’n kun muddatda tuziladi. Tanlov savdolari shartlariga muvofiq qurilish muddati bir kalendar yil doirasidan tashqariga chiqadigan ob’ektlar bo’yicha ikkinchi va keyingi yillarga ishlarning qoldiq hajmi qiymati belgilangan tartibda aniqlashtiriladi. Qoldiq qiymatning aniqlashtirilishi asosiy bosh shartnomaga ilova qilinadigan qo’shimcha bitim bilan rasmiylashtiriladi. Shartnomaga ishlar hajmining ko’payishi yoki loyihaning o’zgartirilishi bilan bog’liq o’zgartirishlar kiritilishiga yo’l qo’yilmaydi, qonun hujjatlarda belgilangan hollar bundan mustasno.
Shartnoma bekor qilingan taqdirda barcha xarajatlar va zararlar qonun hujjatlarida yoki shartnomada belgilangan tartibda qoplanadi. Shartnoma tuzishda buyurtmachi va pudratchi alohida shartlar bilan qonun hujjatlariga muvofiq unda boshqa majburiyatlarni ham nazarda tutishga haqlidir. Subpudratchilar va yetkazib beruvchilar (ishlab chiqaruvchilar) ni tanlash bosh pudratchi tomonidan tanlov savdolari natijalari bo’yicha tuzilgan bosh shartnoma bo’yicha majburiyatlar saqlanib qolishi sharti bilan mustaqil amalga oshiriladi. Ob’ektlar qurilishiga shartnoma bo’yicha majburiyatlarning bajarilishi qonun hujjatlariga muvofiq kafillik, kafolat shaklida va boshqa shakllarda ta’minlanadi. Ob’ekt qurilishi shartnomasida aks ettiriladigan o’zaro hisob-kitob shartlari qonun hujjatlari talablariga muvofiq belgilanadi.
Buyurtmachi tomonidan quyidagilar ta’minlanadi: yer uchastkasini tanlash va ajratish, birlamchi ruxsat beruvchi hujjatlarni va qurilish hududini tayyorlash, loyiha oldi ishlarini tashkil etish, loyihaning, ish hujjatlarining (ob’ektni foydalanishga tayyor holda qurish hollaridan tashqari) va tanlov hujjatlarining tadiqlanadigan qismini kelishish, ekspertizadan o’tkazish va tasdiqlash; loyihalovchi va pudratchini (bosh pudratchini) tanlov savdolari orqali tanlash; ishlarni bajarish va moliyalashtirish jadvallari bilan birgalikda shartnomalar tuzish; qurilish ob’ektini davlat arxitektura qurilish nazorat organlarida ro’yxatdan o’tkazish; pudratchiga qurish uchun birlamchi ruxsat beruvchi hujjatlarni berish; buziladigan, ko’chiriladigan yoki rekonstruktsiya qilinadigan binolarda, shuningdek, ob’ektqurilishi hududida yashayotgan shaxslarni ko’chirish; moliyalashtirish, pudratchi tomonidan qabul qilingan shartnoma majburiyatlariga va shartnomada qayd etilgan boshqa funksiyalarga rioya qilinishi ustidan nazorat qilish; texnik kuzatish va ob’ekt qurilishi ustidan texnik nazorat qilish; qurilishi tugallangan ob’ektni belgilangan tartibda foydalanish uchun qabul qilish; kafolatli davrda aniqlangan nuqsonlar bartaraf etilishi ustidan nazorat qilish.Buyurtmachi qonun hujjatlariga va shartnoma shartlariga muvofiq boshqa funksiyalarni ham bajaradi.
Pudratchi tomonidan quyidagilar ta’minlanadi:
ish hujjatlarini ishlab chiqish va uning texnologiya qismini buyurtmachi bilan kelishgan holda qurilish jarayonida (ob’ekt foydalanishga tayyor holda qurilganda) uni e kspert kuzatish;
ish hujjatlarini (ob’ekt foydalanishga tayyor holda qurilganda) texnologik izchillik va ob’ekt qurilishining aniq shartlari bilan bog’liqlikda hajmlar va muddatlarda ishlab chiqarishga berish;
ishlarni bajarish jadvaliga muvofiq hamda belgilangan standartlarga, qurilish normalari va qoidalariga rioya qilgan holda tasdiqlangan loyihada nazarda tutilgan ishlarni bajarish; shartnomaga muvofiq qurilishni asbo buskunalar, konstruksiyalar va qurilish materiallari bilan butlash; loyiha yechimlariga hamda qurilish normalari va qoidalariga rioya qilgan holda qurilish -montaj, maxsus va ishga tushirish-sozlash ishlarini o’z vaqtida va sifatli bajarish; ob’ektning ijroiya hujjatlarini, shu jumladan sertifikatlanishi shart bo’lgan mahsulotga muvofiqlik sertifikatlarini, foydalanilgan qurilish materiallari va asbob-uskunalarga texnik pasportlarni tuzish va buyurtmachiga berish; tasdiqlangan loyihalarga, boshqa talablarga va shartnoma majburiyatlariga muvofiq ob’ektni buyurtmachiga topshirish. Pudratchi qonun hujjatlariga va shartnoma shartlariga muvofiq boshqa funksiyalarni ham bajaradi.
Buyurtmachi bilan pudratchi o’rtasidagi vazifalarni aniq taqsimlash, shuningdek, ularning mulkiy javobgarligi darajasi qonun hujjatlariga va tanlov savdosi shartlariga muvofiq aniq bir pudrat shartnomasini tuzishda aniqlashtiriladi. Ob’ektni foydalanishga qabul qilib olish belgilangan sifat standartlari hisobga olingan holda “Davarxitektqurilish” qo’mitasi organlarining xulosasi asosida buyurtmachi tomonidan ta’minlanadi.
Buyurtmachi qonun hujjatlariga va shartnomaga muvofiq: ishlarni bajarishga birlamchi-ruxsat beruvchi hujjatlar berilishi kechiktirilganligi; geodeziya - bo’lish asoslari hamda qurilish hududiga biriktirilgan punktlar va belgilar berilishi kechiktirilganligi; qurilish tugallangan ob’ekt, uning ayrim navbatlari, ishga tushirish kompleksi, binolar, inshootlar, ishlab chiqarishga tayyorlangan mahsulotlar yoki xizmatlar shartnoma shartlariga muvofiq qabul qilib olinishi asossiz ravishda kechiktirilganligi; shartnomaga muvofiq o’z vaqtida mablag’ bilan ta’minlanmaganligi, bajarilgan ishlar tasdiqlanmaganligi va ularga haq to’lanmaganligi; shartnomada nazarda tutilgan boshqa majburiyatlar bajarilmaganligi uchun pudratchi oldida javob beradi.Pudratchi qonun hujjatlariga va shartnomaga muvofiq: ish hujjatlari sifatsiz ishlab chiqilganligi (ob’ektni foydalanishga tayyor holda qurishda); qurilish-montaj ishlari sifatsiz bajarilganligi; ob’ekt, uning navbati, bosqichi qurilishi o’z vaqtida tugallanmaganligi; buyurtmachi bilan tuzilgan shartnomalar bo’yicha montaj tashkilotlari va boshqa ixtisoslashtirilgan tashkilotlar tomonidan amalga oshirilayotgan asbob-uskunalarni montaj qilishga mo’ljallangan maydonlarni topshirish muddatlari buzilganligi (agar bu shartnoma va tanlov savdolari shartlarida nazarda tutilgan bo’lsa); buyurtmachi bilan tuzilgan shartnomaga ilova qilingan alohida shartlarga belgilangan yerlarni rekultivatsiya qilish bo’yicha ishlar muddatlari va xajmlarining buzilganligi; qurilish jarayonida yoki oraliq qabul qilish jarayonida buyurtmachi, mualliflik nazorati va nazorat organlari tomonidan aniqlangan ishlar va konstruksiyalarda yo’l qo’yilgan chala ishlar va nuqsonlarni bartaraf etish kechikkanligi; shartnomada nazarda tutilgan boshqa majburiyatlar bajarilmaganligi yoki zarur darajada bajarilmaganligi uchun buyurtmachi oldida mulkiy javob beradi.Ish pudratchi tomonidan pudrat shartnomasidan chetga chiqib yoki boshqa nuqsonlari bo’lgan holda bajarilgan hollarda buyurtmachi, agar qonun hujjatlarida yoki shartnomada o’zgacha hol belgilanmagan bo’lsa, o’z hoxishiga ko’ra pudratchidan: nuqsonlar oqilona muddatda qoplashsiz bartaraf etilishini; ish uchun belgilangan narx mutanosib miqdorda kamaytirilishini; agar nuqsonlarni bartarafetish yuzasidan buyurmachining huquqi shartnomada nazarda tutilgan bo’lsa, nuqsonlarni bartaraf etish bilan bog’liq xarajatlar qoplanishini talab qilishga haqlidir. Agar pudratchi nuqsonlarni tomonlar tomonidan belgilangan muddatda bartaraf etmasa, buyurtmachi yoki foydalanuvchi tashkilot nuqsonni bartaraf etish ishlari qiymatini undirib olgan va nuqson o’z vaqtida bartaraf etilmaganligi uchun ko’rilgan zarar qoplangan holda nuqsonni pudratchi hisobidan o’z kuchlari bilan bartaraf etishga haqlidir. Bajarilgan ishlar va ko’rsatilgan xizmatlar uchun o’z vaqtida haq to’lanmagan taqdirda shartnomaga muvofiq aybdor tomon boshqa tomonga qonun hujjatlarida va shartnomada belgilangan tartibda neustoyka (jarima, penya) to’laydi.Neustoyka (jarima, penya) to’lanishi, shuningdek, majburiyatlar zarur darajada bajarilmaganligi uchun zararlar qoplanishi tomonlarni shartnoma bo’yicha majburiyatlar bajarilishidan ozod etmaydi, qonun hujjatlarda nazarda tutilgan hollar bundan mustasno.Buyurtmachi pudratchining aybi bilan shartnomani bekor qilishga majbur bo’lgan taqdirda pudratchining kafili (u mavjud bo’lgan taqdirda) buyurtmachi bilan pudratchi o’rtasida tuzilgan shartnoma shartlariga muvofiq ob’ekt qurilishini qurilish to’liq tamom bo’lgungacha davom ettirish majburiyatini o’z zimmasiga olishi yoki unga berilgan kafolatdan kelib chiquvchi moliyaviy majburiyatlarni bajarishi mumkin. Kafil ishni o’z kuchlari bilan tamomlashi yoki o’z hoxishiga ko’ra istalgan pudratchini jalb etgan holda tamomlashi mumkin. Ob’ektni foydalanishga tayyor holda qurishi pudratchining loyihada nazarda tutilgan ishlarinig butun hajmini, shu jumladan maxsus va ishga tushirish sozlash ishlarini bajarish, ob’ektni texnologiya va muhandislik asbob -uskunalari bilan butlash bo’yicha majburiyatlarini nazarda tutadi hamda tayyor qurilish mahsuloti yaratishning yagona uzluksiz kompleks jarayoni sifatida amalga oshiriladi. Ob’ektlarni foydalanishga tayyor holda qurishda buyurtmachi va pudratchi qatnashchilar hisoblanadi. Ob’ektni foydalanishga tayyor holda qurish markazlashtirilgan manbalar hisobiga amalga oshiriladigan yangi qurilishda, ishlab turgan korxonani kengaytirish, rekonstruksiya qilish va texnika bilan jihozlashda majburiy hisoblanadi. Loyihalarni boshqa manbalar hisobiga amalga oshirishda ob’ektlarni foydalanishga tayyor holda qurish tomonlarning kelishuvi bo’yicha yoki tanlov savdolari shartlariga qarab qo’llanilishi mumkin. Foydalanishga tayyor holda qurish shartnomasi bo’yicha majburiyatlarni bajarish uchun pudratchi subpudratchi tashkilotlarni jalb etishi mumkin, ularga nisbatan pudratchi bosh pudratchi hisoblanadi.
Qurilishni qurilish-montaj ishlarini bajarish uchun zarur bo’lgan materiallar, konstruksiyalar va buyumlar bilan, shuningdek, barcha namunaviy asbob-uskunalar va apparatlar, nostandartlashtirilgan, texnologik va energetika asbob-uskunalari bilan, shu jumladan maxsus materiallar bilan ta’minlash pudratchining vazifasi hisoblanadi. Pudratchi shartnomada belgilangan kafolatli davrda ob’ektdan loyihada nazarda tutilgan parametrlarda foydalanilishi uchun buyurtmachi oldida mulkiy javob beradi. Foydalanishga tayyor holda qurishda ob’ektni mablag’ bilan ta’minlash mablag’ bilan ta’minlash jadvaliga muvofiq buyurtmachining avansi (30 foizgacha), joriy mablag’ bilan ta’minlash (avans berish hisobga olingan holda 50 foizgacha), pudratchining o’z mablag’lari va bankning kreditlari hisobiga amalga oshiriladi. Pudratchi bilan uzil-kesil hisob-kitob qilish buyurtmasi tomonidan qurilish tamom bo’lgandan va ob’ekt foydalanishga topshirilganidan, shu jumladan kredit olish va ular bo’yicha pudrat qurilish tashkilotlari tomonidan foizlar to’lash bilan bog’liq xarajatlar qoplangandan keyin amalga oshiriladi. Ob’ektlarni foydalanishga tayyor holda qurishda tugallanmagan ishlab chiqarish harajatlari ob’ekt foydalanishga topshirilgunga qadar pudratchining balansida bo’ladi va uning soliq solinadigan bazasiga kiritilmaydi.Investitsiya loyihasini markazlashtirilgan manbalar hisobiga mablag’ bilan ta’minlash har qaysi ob’ekt bo’yicha ajratilgan kapital qo’yilmalar limitlari doirasiga qat’iy amal qilgan holda, O’zbekiston Respublikasi Iqtisodiyot vazirligi va Moliya vazirligi bilan kelishilgan qurilishlarning aniq mo’ljalli ro’yxati va qurilishlarning belgilangan tartibda tasdiqlangan titul ro’yxati asosida amalga oshiriladi. Belgilangan tartibda tasdiqlangan qurilishlarning aniq mo’ljalli ro’yxati kapital qo’yilmalarning tasdiqlangan limitiga muvofiq ob’ektlar qurilishining aniq ro’yxatida nazarda tutilgan qurilish uchun banklarning kreditlarini jalb etishda pudratchi uchun asos bo’lib hisoblanadi. Ajratilgan mablag’lardan buyurtmachi tomonidan qurilishlarning titul ro’yxatida nazarda to’tilmagan maqsadlarda foydalanishiga yo’l qo’yilmaydi.
Mablag’ bilan ta’minlashni ochish uchun buyurtmachi tomonidan xizmat ko’rsatuvchi bankka quyidagilar taqdim etiladi: qurilishlarning aniq mo’ljalli ro’yxati (loyiha - qidiruv ishlarining aniq ro’yxati); qurilishning titul ro’yxati; buyurtmachi bilan pudratchi o’rtasida tuzilgan shartnoma nusxasi; pudrat tashkilotining qurilish tavakkalchiliklarini sug’urtalash yuzasidan shartnomasi nusxasi: qurilish-montaj ishlarini bajarishga “Davarxitektqurilish” qo’mitasining ruxsati. Buyurtmachi va pudrat tashkiloti o’rtasida investitsiya loyihasini amalga oshirish yuzasidan tuzilgan shartnomada va unga ilova qilinadigan mablag’ bilan ta’minlash jadvalida quyidagilar hisobga olinishi zarur;
a) qurilish yangidan boshlanayotgan tayyor holda foydalanishga topshiriladigan ob’ektlarni qurishda:
- qurilishning dastlabki ikki oyi mobaynida avans to’lovlari tanlov savdolari natijalari bo’yicha belgilangan ishlar qiymatining 30 foizigacha miqdorda teng ulushlarda ajratilishi;
- jam bo’lgan holda avans to’lovi ham hisoblanadigan avans berishni hisobga olgan holda ob’ekt qiymatining 50 foizgacha miqdorda joriy moliyalashtirishni amalga oshirish.
Tasdiqlangan Investitsiya dasturi bo’yicha kapital qo’yilmalarni moliyalashtirish limitining (avans to’langandan va 50 foizgacha miqdorda joriy moliyalashtirilgandan keyin) qolgan qismi tasdiqlangan limitlar doirasida markazlashtirilgan manbalar hisobiga aniq mo’ljalli qurilishlar ro’yxatlarga kiritilgan ob’ektlarda ishlaydigan pudrat tashkilotlarini kreditlash uchun kredit resurslari hosil qilish manbai sifatida vaqtinchalik asosida, oyma-oy xizmat qiluvchi banklarga beriladi.
Investitsiya loyihasini amalga oshirish qatnashchilari o’rtasidagi hisob-kitoblar ular o’rtasida tuzilgan shartnomada nazarda tutilgan tartibda amalga oshiriladi. Hisob-kitoblarni amalga oshirish uchun har oyda, hisobot davridan keyingi oyning 5 – kunidan kechikmay, buyurtmachilar tomonidan moliya organiga mazkur Nizomga muvofiq tasdiqlovchi hujjatlar bilan birga belgilangan shakl bo’yicha markazlashtirilgan kapital qo’yilmalardan foydalanilishi to’g’risida hisobotlar taqdim etiladi.
Ob’ektni foydalanishga tayyor holda qurishda buyurtmachi tomonidan moliya organiga mablag’ bilan ta’minlash jadvaliga muvofiq qiymatining 50 foizi doirasida ob’ekt qurilishiga avans berish va joriy mablag’ bilan ta’minlash uchun mablag’ ajratishga buyurtmanoma taqdim etiladi. Quyida markazlashtirilgan manbalar hisobiga amalga oshirilayotgan kapital qurilishni mablag’ bilan ta’milash va kreditlash jadvali keltirilgan.
Loyiha oldi izlanishlarining muhim bosqichlaridan biri - bo’lg’usi investitsion loyihani amalga oshirish qiymatini baholash hisoblanadi. L oyiha qiymatini aniqlash uchun asos bo’lib loyihani alohida qismlari (qurilish, texnologik va tashkiliy) bo’yicha va ularni amalga oshirish bo’yicha ishlanmalar xizmat qiladi. Bunday tarzda olingan ishlar va texnologik uskuna harid qilish qiymati loyihanin g texnikiqtisodiy ko’rsatkichlarini hisoblab chiqishga, ularni boshqa shunday turdagi loyihalar bilan taqqoslashga, loyihalashtirishdagi afzalliklar va kamchiliklarni aniqlashga, kapital qo’yilmalarning samaradorligini oshirish bo’yicha asosiy vazifalarni shakllantirishga imkon beradi. Loyiha smeta hujjatlari loyiha byudjetini shakllantirish va uni bajarilishi ustidan nazorat qilishga asos b o’lib xizmat qiladi. Smeta asosida qurilish ishlari xarajatlari: texnologik, energetik, k o’tarmatransport va boshqa uskunalar, korxona faoliyat ko’rsatishi uchun zarur bo’lgan boshqa asboblar va ishlab chiqarish inventarlari haridi xarajatlari; ushbu uskunalarni o’rnatish ishlari xarajatlari; qurilish maydonini o’zlashtirish xarajatlari; texnik va mualliflik nazoratini amalga oshirish xarajatlari; loyiha hujjatlarini ishlab chiqish xarajatlarini o’z ichiga oluvchi kapital qo’yilmalar hajmi aniqlanadi. Qurilish-montaj ishlarining smeta qiymati buyurtmachilar va pudratchilar, uskunalar yetkazib beruvchilar bilan shartnomalar tuzish va shartnoma bahosini aniqlash hamda ular o’rtasida hisoblashishni amalga oshirish uchun ishlatiladi. Investitsiya loyihasini amalga oshirish uchun Vazirlar Mahkamasining 21.09.2021 yildagi 592-son qarori bilan Yirik investitsiya loyihasini amalga oshirish uchun eng yaхshi taklifni tanlab olishning ma’muriy reglamenti tasdiqlangan. Ma’muriy reglamentda quyidagilar nazarda tutilgan:
yirik investitsiya loyihasini amalga oshirish uchun yer uchastkasini tanlash va takliflarni takdim etish tartibi;
yirik investitsiya loyihasini amalga oshirish uchun eng yaхshi taklifni koʻrib chiqish tartibi, ularni tanlab olish bosqichlari va baholash mezonlari;
eng yaхshi taklifni taqdim etgan talabgorlar ichida gʻolibni aniqlash tartibi;
yer uchastkasini ijaraga berishda hujjatlarni rasmiylashtirish tartibi;
investitsiya majburiyatlari ijrosini monitoring qilish tartibi.
Ma’muriy reglamentga muvofiq qiymati kamida 10 mln AQSh dollari ekvivalentida boʻlgan investitsiya loyihasi yirik investitsiya loyihasi hisoblanadi. Yirik investitsiya loyihasini amalga oshirish uchun eng yaхshi taklifni tanlab olish Tashqi savdo, investitsiyalar, mahalliy sanoatni rivojlantirish va teхnik jihatdan tartibga solish masalalari boʻyicha Hukumat komissiyasi tomonidan amalga oshiriladi.
Loyiha doirasida:
qishloq хoʻjaligiga moʻljallangan yerlarda - faqat qishloq хoʻjaligi ishlab chiqarishi uchun qishloq хoʻjaligi maqsadlarida;
qishloq хoʻjaligiga moʻljallanmagan yerlarda - qonunchilik hujjatlari bilan taqiqlanmagan har qanday faoliyatni amalga oshirish mumkin.
Bunda yakka tartibdagi uy-joy va koʻp kvartirali uylar qurilishini nazarda tutuvchi loyihalar yirik investitsiya loyihasi hisoblanmaydi va koʻrib chiqilmaydi.
Shuningdek tanlangan yer uchastkasiga boʻlgan huquqning bozor qiymatidan kam boʻlgan qiymatdagi yirik investitsiya loyihasi boʻyicha takliflar koʻrib chiqilmaydi.
Boʻsh turgan yer uchastkasi boʻyicha hujjatlar yigʻmajildini tayyorlash Kadastr agentligining Davlat kadastrlari palatasi tomonidan amalga oshiriladi.
Talabgor yirik investitsiya loyihasini amalga oshirish uchun davlat хizmatlari markazlari yoki YaIDXP orqali ariza bilan murojaat etishi mumkin.
Ariza DXM orqali takdim etilganda murojaatchidan 1 BHM (270 ming soʻm) miqdorida yigʻim undiriladi, YaIDXP orqali taqdim etilganda 243 ming soʻm toʻlanadi.
Ishchi organ (Investitsiyalar va tashqi savdo vazirligi) kelib tushgan ariza va unga ilova qilingan hujjatlarni 3 ish kuni ichida koʻrib chiqadi.
Kamchiliklar aniqlanmasa, loyiha Hukumat komissiyasiga koʻrib chiqish uchun kiritiladi va 10 ish kuni ichida konseptual jihatdan koʻrib chiqiladi.
Yirik investitsiya loyihasini amalga oshirish maksadga muvofiq deb qaror qabul qilingan takdirda Davlat kadastrlari palatasiga boʻsh turgan yer uchastkasini aniklash boʻyicha soʻrov yuboriladi.
Davlat kadastrlari palatasi soʻrov kelib tushgan kundan boshlab 20 ish kuni ichida elektron shaklda yer uchastkasi boʻyicha hujjatlar yigʻma jildini tayyorlaydi va uni vakolatli tashkilotlar bilan kelishadi.
Yirik investitsiya loyihasiga muqobil takliflar Ishchi organning rasmiy veb-saytida e’lon berilgan kundan boshlab 60 kun davomida qabul qilinadi.
|
| |